آقا عباس مسجد

آقا عباس مسجد اتا تاریخی بنا هسته که ونه تاریخ صفویون ـ قاجاریون دوره جه رسنه. آقا عباس مسجد مازرون استان و آمل شهرستان دله دره. ونه آدرس آمل، شرق محله کارگر، ضلع جنوب غربی راسته بازار نو هسته. این بنا ۴۶۷۱ شماره جه ثبت بیّه و ۱۳۸۰-۱۰-۱۱ تاسا ایران ملی آثار دله قرار دارنه. 

مسجدِ بنا آجری و گچ‌دکرد هسه و ونه سقف ره سفال هاکرد بینه که أی دمبال‌ته حلب بزونه. مسجدِ ورودی اتا طاق‌مونا هسته که کاشی‌کاری ونه عراقی سبک دارنه. ونه مناره هم مربعی پلان دارنه و آجر جه بسات هسته و بالاته که شونه، هشت‌پَلی وونه. ونه پلی-پلی ره گل و سرودار عکس ره بکشینه. بنای وَر اتا گتِ سره‌پیش هم داینه.

مسجدِ بنا ره ۱٬۱۴۴ هجری قمری بساتنه ولی ۱٬۳۳۵ هجری تش دکته. ملا محمدصالح دلارستاقی وچه‌زا وه ره نو بساته و اینتی که وقف‌نومه جه میّن وونه، «آقاعباس، میرزامحمد پریشان ریکا» نوساجی ره سر هاکرده و مسجد إسا ونه نوم ره داینه.

 دپیته چرخه‌تو 
 فهرست آثار ملی ایران

 په‌نویس

رج:آمل تاریخی جائون
رج:ایران ملی آثار، مازرون دله
رج:مازرون مسجدون